<classify> Aveline Kitomary Arusha MAMLAKA ya Dawa na Vifaa Tiba TMDA Kanda yaKaskazini, imeteketeza bidhaa bandia 3,160 za dawa, vifaa tiba na vitendanishivilivyokaguliwa katika vituo vya forodha. Hayo yalisemwa jana jijini hapa na Meneja wa TMDAKanda ya Kaskazini, Proches Patrick. Alisema bidhaa hizo ambazo hazikuweza kukidhivigezo vinavyotakiwa, zimeteketezwa katika kipindi cha miaka minne. Hata hivyo Patrick alisema kiwango cha utoajikibali kimeongezeka ambapo jumla ya vibali 1,160 vimetolewa kwa kipindi chamiaka minne. Akizungumza wakati wa kampeni ya TunaboreshaSekta ya Afya inayoendeshwa na maofisa mawasiliano wa taasisi zilizoko chiniya Wizara ya Afya, Maendeleo ya Jamii, Jinsia Wazee na Watoto, Patrick alisemamatumizi ya teknolojia pia yamerahisisha majibu ya vibali kutolewa ndani ya saa24. Tunatoa elimu ya udhibiti kwa njia mbalimbali,kwanza tunatumia vyombo vya habari na pia elimu ya kuonana ana kwa ana, lengoni kwamba ukiwa unatumia bidhaa ujue matumizi na ubora wake ukoje, hii ni kwawafanyabiashara na wananchi. Ili uweze kuingiza mzigo lazima uwe na kibali,sisi tunatoa kwa kutumia mfumo wa kielektroniki katika mtandao wa TMDA, unaombakibali halafu unatuma halafu tunapokea kibali, hii imepunguza muda,tulikuwatunatumia siku tatu ila sasa tunatoa ndani ya saa 24. Tulichukua sampuli 243 za dawa na kupima ubora,usalama na ufanisi wake kwenye maabara, hapa jumla ya maeneo 5,017 yalikaguliwakatika halmashauri 21 tunazosimamia na tumesajili maeneo 514 ya biashara,alisema Patrick. Patrick alisema kuwa TMDA inaendelea kuwahamasisha wadau mbalimbali ili wawekeze katika ujenzi wa viwanda vya dawa, vifaa tiba na vitendanishi.  <topic>: AFYA 